text: Se video: Julen er reddet i Esbjerg
  18 oktober 2014 kl. 12.49
  Vi nærmer os så småt julen - en tid, som er rigtig svær for mange forældre, der ikke har råd til store gaver til deres børn. Lørdag gjorde Esbjerggrupperne et forsøg på at hjælpe.
  Esbjerggrupperne er en gruppe på facebook med 25.000 medlemmer, som hver har deres egen gruppe. Det er for eksempel mødregrupper, foreninger og lignende. Sammen kalder de sig Esbjerggrupperne, og de er nu gået sammen om at sikre en bedre jul til dårligt stillede forældre i byen. Lørdag holdte de loppemarked, hvor overskuddet gik til julegaver.
  - Jeg bliver glad, for der er rigtig mange, som gerne vil støtte op om det, siger initiativtager Randi Høxbo.
  Selvom markedet foregår i dag, så kan man også støtte på andre måder.
  - Vi holder også indsamlinger på vores facebook, så hvis man ikke har været med i dag, så kan man vælge at sætte en vare på auktion, hvor køber betaler til vores indsamling, siger Randi Høxbo.
  Randi Høxbo fortæller om formålet her. 
  Varighed: 0:34
  Du kan se mere på Esbjerggruppernes facebookside
  